****

**Oppfølging av vedtatte årsmøtesaker 2021**

**Medlemskap i Arbeiderbevegelsens Historielag i Akershus**

Resultat: Meldt inn.

**Slå sammen Arbeiderlagene i Søndre-Høland og Løken**

Resultat: Arbeiderlagene har blitt slått sammen til Løken og Hemnes arbeiderlag. Det har blitt gjennomført årsmøte og nytt styre er valgt. I tillegg har det blitt gjennomført styremøter, medlemsmøter og valgkamp. Aktiviteten er god.

**Plan for verving, medlemspleie og betaling av kontingent i 2021**

Verving

Vervet 10 nye medlemmer 2021. Det skal vi være godt fornøyde med og vi er foran skjema.

Mål: Aurskog-Høland Arbeiderpartiet skal i gjennomsnitt verve 10 personer i året. Det innebærer 50 nye medlemmer fra 2019 til 2023.

|  |  |  |
| --- | --- | --- |
| **År** | **Mål** | **Antall vervet** |
| 2019 | 10 | 20  |
| 2020 | 10 | 7  |
| 2021 | 10 | 10 |
| 2022 | 10 |  |
| 2023 | 10 | Valgår 😊 |
| Totalt | 50 nye medlemmer | 37 av 50 |

Medlemspleie

* Demokratireiser: Gjennomført.
* Julebord: Ikke gjennomført på grunn av pandemien.
* Sommerfest: Gjennomført.
* Spennende medlemsmøter: Gjennomført, spennende tja…
* Loddtrekning: Gjennomført.
* Samhold: Gjennomført, 2 Samhold laget i 2021.

Forbedringspotensialer når det gjelder å ta imot nye medlemmer.

Organiseringen av medlemsansvarlige fungere heller ikke optimalt.

Det er fortsatt vanskelig å få alle til å betale medlemskapet selv om vi har gjort en mer omfattende jobb i 2021 enn året før. Akershus Arbeiderparti har satt ned et organisasjonsutvalg som skal jobbe med partiorganisasjonen frem til årsmøte i 2023. Steinar Ottesen er medlem av utvalget og har allerede spilt inn at det skal lages en mal for alle kommunepartier i Akershus om kontingentarbeid, og det vil være en kalender.

**Jobbe videre for jernbane Oslo-Stockholm med flere krav**

Resultat: Det ble vedtatt en setning om høyhastighetstog på årsmøte til Akershus Arbeiderparti i 2021.

Mulighetsstudien er vedtatt i Stortinget og under arbeid. En stor seier.

Kommunestyregruppen klarte også å få bevilget 1 millioner kroner til profileringsarbeid for Bjørkelangen-alternativet.

Det er planlagt et møte med statssekretærene i Samferdselsdepartementet 7. mars. Tema er samferdsel øst for Glomma hvor jernbane er et naturlig tema. Steinar, Roger og ….blir med.

**Ny Glommakryssing nå**

Resultat: Alternativet for ny Glommakryssing er vedtatt i Lillestrøm kommune. Det ble vedtatt en nedskalert versjon. Aurskog-Høland Arbeiderparti kjempet for å det opprinnelige alternativet i ukesvis og var mest synlig av alle partiene i Lillestrøm og Aurskog-Høland kommuner. Dessverre gikk det ikke veien, men ny Glommakryssing kommer stadig nærmere.

**Uttalelse fra AUF: "Oppgjøret som ikke kom"**

Aurskog-Høland Arbeiderparti har hatt to store saker i Indre Akershus Blad om 22. juli hvor Steinar Ottesen og Kristiane Berg fortalte sine historier. Det har blitt sendt en interpellasjon til kommunestyret som skal behandles i mars. Vi ønsker at alle ungdomselevene i Aurskog-Høland skal besøke 22. juli-senteret i løpet av ungdomsskolen og at 22. juli blir markert hvert år i vår kommune.